पुतलीबजार नगरपालिका
पुतलीबजार नेपालको गण्डकी प्रदेशमा रहेको स्याङ्जा जिल्लाको मध्य उत्तरी क्षेत्रमा फैलिएको, आँधिखोलाको किनारमा पर्ने एक नगरपालिका तथा जिल्ला सदरमुकाम हो। साविक स्याङ्जा पुतलीबजार, गणेशपुर, चण्डिकालिका, सातुपसल र करेण्डाँडा गाविसलाई गाभेर वि.सं. २०५३ माघ ११ गते यस नगरपालिकाको गठन भएको थियो। वि.सं. २०७३ साल फाल्गुनमा नेपालको नयाँ प्रादेशिक संरचना कायम गर्दा स्याङ्जा जिल्लामा साविक पुतलीबजार नगरपालिका, ठूलाडिही, बहाकोट, कोल्मा बराहचौर, राङभाङका (१-३,९) वडाहरू, पेल्काचौरका (१,२,४-८) वडाहरू पौवेगौडे, र टक्सार गाउँ विकास समितिहरूलाई समेटेर पुतलीबजार नगरपालिकाको क्षेत्र विस्तार गरिएको हो।

जनसङ्ख्या
गण्डकी प्रदेश स्थित स्याङ्जा जिल्लामा साविक पुतलीबजार नगरपालिका, ठूलाडिही, बहाकोट, कोल्मा बराहचौर राङभाङका (१-३,९) वडाहरू, पेल्काचौरका (१,२,४-८) वडाहरू पौवेगौडे, र टक्सार गाविसहरूलाई मिलाएर पुतलीबजार नगरपालिकाको क्षेत्र विस्तार गरिएको हो। नेपालको राष्ट्रिय जनगणना २०६८का अनुसार यी ठाउँहरूको जनसङ्ख्यालाई जोडेर पुतलीबजार नगरपालिकाको जनसङ्ख्या ४४,८७६ रहेको छ।

भू-वनोट
पुतलीबजार नगरपालिकामा १४ वडाहरू रहेका छन्। पुतलीबजारको कुल क्षेत्रफल १४७.२१ वर्ग किलोमिटर रहेको छ। यो नगरपालिकाको पूर्वमा तनहुँ र कास्की जिल्ला पर्दछन् भने पश्चिममा आँधिखोला, अर्जुनचौपारी गाउँपालिका र भीरकोट नगरपालिका छन्। यसको उत्तरी भागमा कास्की जिल्ला र फेदीखोला गाउँपालिका छन् भने दक्षिणी क्षेत्रमा भीरकोट नगरपालिका र बिरुवा गाउँपालिका पर्दछन्।

सन्दर्भ सामग्रीहरू

बाह्य कडीहरू
पुतलीबजार नगरपालिका
जिल्ला विकास समितिको कार्यालय, स्याङ्जा

यो पनि हेर्नुहोस्

नेपालका जिल्ला सदरमुकामहरू
स्याङ्जा जिल्लाका नगरपालिकाहरू
माघ
गण्डकी प्रदेशका नगरपालिकाहरू